- Serveis a les persones: Serveis en què la prestació recau sobre la mateixa persona, en el vessant físic, intel·lectual, psíquic, emocional o locomotor, o en qualsevol altre aspecte intrínsecament unit a la persona.
- Serveis sobre els béns o les coses: Serveis en què la prestació recau sobre un bé o una cosa, per adequar-lo, millorar-lo, reparar-lo o instal·lar-lo, o amb relació a qualsevol altre aspecte que afecti el mateix bé.
- Serveis bàsics: Serveis de caràcter essencial i necessaris per a la vida quotidiana o que tenen un ús generalitzat entre les persones consumidores.
- Serveis de tracte continuat: Serveis que l'empresari o empresària no presta d'un sol cop, sinó que tenen continuïtat en el temps, de manera periòdica, habitual i en diversos terminis.
- Serveis de marca: Serveis en què s'exhibeix visiblement el nom comercial, la marca, el logotip, l'emblema o qualsevol símbol que els identifiqui amb un altre empresari o empresària, de manera que puguin fer creure a les persones consumidores que tenen una vinculació jurídica especial amb el propietari o propietària de la marca o el nom comercial.
Els empresaris que ofereixin o prestin qualsevol tipus de servei o que en facin publicitat han de:
En el pressupost han de constar com a mínim les dades següents:
g) La data de l'acceptació o del rebuig del pressupost per part de l'usuari o usuària, amb espais reservats per signar cadascuna de les dues opcions i de la mateixa mida.
- Ha de facilitar, en el moment de la contractació, una adreça física a Catalunya, on la persona consumidora pugui ésser atesa de manera ràpida i directa respecte a qualsevol queixa o reclamació sobre el servei, sempre que l'atenció a la persona consumidora no es faci al mateix establiment on s'hagi contractat.
- Ha de disposar d'un servei telefònic d'atenció d'incidències i reclamacions, que ha de ser de caràcter gratuït.
- En els contractes s'ha d'informar del lloc on els usuaris poden tramitar les queixes o les reclamacions davant del prestador o prestadora del servei bàsic i del procediment per fer-ho.
També s'hi ha d'informar si està adherit a una junta arbitral de consum i de la possibilitat de la persona consumidora d'adreçar-se a aquests organismes per resoldre els conflictes.
- En la informació precontractual i contractual s'ha d'indicar l'existència de compensacions, reemborsaments o indemnitzacions en cas que l'empresa incompleixi la qualitat del servei bàsic.
El procediment per donar-se de baixa d'un servei de tracte continuat no pot contenir més requisits o ser més dificultós que el procediment per donar-se'n d'alta.
Aquesta atenció ha de ser personal, sempre que la persona consumidora ho desitgi, sense procediments o mecanismes automàtics que facin impossible la conversa amb la persona consumidora.
Per interrompre el servei de tracte continuat i per incloure la persona consumidora en fitxers d'impagats, cal que hi hagi, com a mínim, dos rebuts o factures impagats i sobre els quals no hi hagi cap reclamació pendent de resolució, sempre que no hagin estat objecte de reclamació per la persona consumidora, que se li hagin comunicat de manera fefaent les conseqüències d'aquest impagament i que se li hagi donat un termini no inferior a deu dies hàbils perquè els pagui.
Si els prestadors de serveis de marca estan facultats per donar d'alta la persona consumidora en serveis de tracte continuat, també han d'estar facultats per donar de baixa, si els ho sol·licita, amb els mateixos requisits que per donar-se d'alta.
Els prestadors de serveis de marca estan vinculats per la publicitat i les ofertes que faci l'empresa de la marca amb relació als béns o serveis que comercialitza, llevat que en el document publicitari constin els establiments que comprèn la promoció o l'oferta i que els prestadors no hi estiguin inclosos.